યાહૂ ન્યૂઝમાં જાહેર એક રિપોર્ટ મુજબ ઑફિસર્સ અને એમના ફિલ્ડ એજન્ટ્સ અંદરો અંદર વાતચીત કરવા માટે એક વેબસાઈટનો ઉપયોગ કરતા હતા. આ વેબસાઈટને કારણે તેમની સિક્રેટ જાણકારી લીક થઈ ગઈ. યાહૂ ન્યૂઝે 11 પૂર્વ ઈન્ટેલીજન્સ અને સરકારી અધિકરીઓના હવાલાથી આ વાત કહી છે. એક પૂર્વ નેશનલ સિક્યોરિટી ઑફિસરે કહ્યું કે હજુ સુધી આના ખરાબ પરિણામ ભોગવવાં પડી રહ્યાં છે. દુનિયાભરમાં કેટલાય ડઝન લોકોનો જીવ આ કારણે ગયો. ઈન્ટરનેટ આધારિત કોમ્યૂનિકેશન પ્લેટફોર્મ પહેલી વખત મીડલ ઈસ્ટમાં ઉપયોગમાં લેવાતું હતું. બાદમાં જાસૂસોએ પણ વાર્તાલાપ માટે આ પ્લેટફોર્મનો ઉપયોગ કરવો શરૂ કરી દીધો હતો.